Полиција на Обединетите нации

**Полицијата на Обединетите нации ''(UNPOL)*** е составен дел од мировните операции на [[Обединети нации|Обединетите нации]]. Во моментов, околу 11,530 полицајци на ООН од над 90 земји се распоредени во 11 [[Миротворство на Обединетите нации|мировни операции на ООН]] и 6 специјални политички мисии.

„Мисијата на полицијата на ООН е подобрување на меѓународниот мир и безбедност преку поддршка на земјите членки во конфликтни, постконфликтни и други кризни ситуации за реализирање на ефективни, ефикасни, претставителни и одговорни полициски служби кои му служат и го штитат населението“.

== Резиме ==
Уште од 60-тите години на минатиот век, земјите членки на Обединетите нации придонесуваат со полицајци во [[Миротворство на Обединетите нации|мировните операции на Обединетите нации]]. Полициските задачи на овие операции првично биле ограничени на следење, набљудување и известување, но до раните 90-ти години на минатиот век биле одобрени советувања, менторирања и обуки на овие лица за активностите на мировните операции. Полицијата на ООН, овластена од [[Совет за безбедност на ООН|Советот за безбедност на ООН]] според владеењето на правото и меѓународните човекови права, треба да одржува јавен ред, да го штити животот и имотот на луѓето како целосна или делумна замена на полициските сили на земјата во која престојуваат.

Полицијата на ООН се состои од Формирани полициски единици *(FPU),* поединечни [[Полицаец|полициски службеници]] *(IPO),* специјализирани тимови и [[цивил]]ни експерти, извршуваат полициски пристапи ориентирани кон заедницата и разузнавањето за да придонесат кон [[Човекови права|заштитата на цивилите и човековите права]]; препознавање, меѓу другото, на сексуално и родово насилство, сексуално насилство поврзано со конфликти и сериозен и организиран криминал; и спроведување на истраги, специјални операции и обезбедување при државните избори ([https://www.un.org/en/ga/search/view_doc.asp?symbol=S/2016/952 S/2016/952]).

Полицијата на Обединетите нации обезбедува сеопфатни и кохезивни заштитни и менторски услуги во 18 мировни мисии на глобално ниво:*
* Средна Америка
** Хаити *([[Мисија за стабилизација на Хаити на Обединетите нации (MINUSTAH)|MINUSTAH]])*
* Африка
** Западна Сахара *([[Мисија за референдум во Западна Сахара на Обединетите нации (MINURSO)|MINURSO]])*
** Мали *([[Мисија за мултидимензионална интегрирана стабилизација на Мали на Обединетите нации (MINUSMA)|MINUSMA]])*
** Дарфур *([[Хибридна операција во Дарфур на Обединетите нации и Африканската унија (UNAMID)|UNAMID]])*
** Либерија *([[Мисија во Либерија на Обединетите нации (UNMIL)|UNMIL]])*
** Брег на Слонова Коска *([[Операција во Брег на Слонова Коска на Обединети нации (UNOCI)|UNOCI]])*
** Централноафриканска Република *([[Мисија за мултидимензионална интегрирана стабилизација на Централноафриканска Република на Обединетите нации (MINUSCA)|MINUSCA]])*
** Демократска Република Конго *([[Мисија за мултидимензионална интегрирана стабилизација на Демократска Република Конго на Обединетите нации (MONUSCO)|MONUSCO]])*
** Абјеј *([[Привремена безбедносна сила за Ајбеј на Обединети нации (UNISFA)|UNISFA]])*
** Јужен Судан *([[Мисија во Јужен Судан на Обединети нации (UNMISS)|UNMISS]])*
** Либија *([[Мисија за поддршка на Либија на Обединети нации (UNSMIL)|UNSMIL]])*
** Гвинеја-Бисао *([[Канцеларија за интегрирано миротворство во Гвинеја-Бисао на Обединети нации (UNIOGBIS)|UNIOGBIS]])*
* Азија
** Авганистан *([[Придружна мисија во Авганистан на Обединети нации (UNAMA)|UNAMA]])*
** Ирак *([[Придружна мисија во Ирак на Обединети нации (UNAMI)|UNAMI]])*
** Либан *([[Привремена сила во Либан на Обединетите нации (UNIFIL)|UNIFIL]])*
* Европа
** Косово *([[Привремена мисија на Косово на Обединетите нации (UNMIK)|UNMIK]])*
** Кипар *([[Моротворна сила во Кипар на Обединетите нации (UNFICIP)|UNFICIP]]).

Во [[Привремена мисија на Косово на Обединетите нации (UNMIK)|Косово]] и [[Интегрирана мисија во Источен Тимор на Обединетите нации (UNMIT)|Источен Тимор]], полицијата на ООН добила извршен мандат за заштита на редот и законот додека трае основањето на нивните домашни полициски служби. Полициската мисија на ООН на Косово помогнала во успешното формирање на [[Косовска полиција|косовската полициска служба]]. Во [[Источен Тимор]], полицијата на ООН се вратила во својата традиционална улога на советување и надгледување на операциите, оставајќи ги областите во земјата на авторитетот на Националната полиција. Од 90-те години, бројот на полициски службеници на Обединетите нации во акција значително се зголемил од 5,233 во март 1993 година на 14,703 распоредени во март 2011 година и се намалил на 11,963 во март 2017 година.

Полицијата на ООН може да се распореди заедно со воениот персонал или самостојно. Преку Глобалната фокусна точка за полиција, правда и исправки, полициските службеници на Обединетите нации од Полицискиот оддел за постојан капацитет на Обединетите нации, исто така им помагаат на тимовите на земји на ООН, водени од [[Резидентен координатор на Обединети нации|Резидентниот координатор на ООН]].

== Должности ==
Должностите и улогите на полицијата на ООН (UNPOL) во мировна операција или во специјална политичка мисија можат да варираат во зависност од реалноста на секоја мисија.

Полициските институции на државите домаќини, честопати, се претежно одговорни за врската помеѓу владата и безбедносните прашања. Затоа, UNPOL игра важна улога во градењето на капацитетите на полициските институции на земјите домаќини и другите агенции за спроведување на законот, особено во конфликтни и постконфликтни ситуации, вклучувајќи техничка помош, со-локација, и програми за обука и менторство, каде што ќе е наложено.

Во суштина, постојат три различни категории за работа во полицијата на Обединетите нации:

1) Како поединечен полициски службеник (IPO): IPO е привремено испратено, поединечно лице, кое работи во рамките на Обединетите нации и го споделува своето знаење со полициските институции од земјите домаќини. Напорите на Обединетите нации се да донесат високо специјализирани офицери во областите на мисиите. Некои од условите за работење како поединечен полициски службеник, на пример, се дека лицето треба да има најмалку 25 години, со максимум до 62 години, и со минимално полициско работно искуство од 5 години.

2) Како дел од Формирана полициска единица (FPU): Улогите на FPU вклучуваат контрола на толпи и заштита на имоти на ООН. FPU функционира како единица пред да биде распоредена во мировна операција.

3) Како стручен кадар и повисоки категории: Овој вид назначување може да овозможи на секој човек да започне кариера во Обединетите нации и честопати е потребно магистерско или високо образование. Платите се повисоки и тука спаѓаат посебни функции во мисијата како Началници и Високи полициски советници.

Исто така, UNPOL може да биде одговорен и за:

* *'Развој на политика и насочување:** Создавање политики и насочувања и дефинирање на параметрите на меѓународното полициско миротворство.
* **Стратешко планирање:** Зајакнување на ресурсите и способноста на Полициската дивизија за спроведување на стратешко планирање.
* **Процеси за избор и регрутирање:** Подобрување на напорите за регрутирање, избор, распоредување и ротирање на високо квалификуван персонал во мисиите. Зголемување на бројот на жени офицери во полициската служба на ООН.
* **Оперативна поддршка на мисиите преку постојан полициски капацитет:** Зголемување на делотворноста на оперативната поддршка обезбедена од постојаниот полициски капацитет.
* **Реагирање кон сексуално и родово насилство *(SGBV)*:** Зајакнување на реакцијата кон сексуалното и родовото насилство и создавање на насоки кои би помагале на полицајците.
* **Глобално водство, партнерство и регионална соработка:** водење на областа на меѓународно полициско работење и развој на партнерства за поефикасно доставување на наложеното (мандатите).

== Тековни операции ==

=== [[Гвинеја]] ===
[[Канцеларија на Високиот комесар за човекови права на Обединетите нации|Канцеларијата на Високиот комесаријат за човекови права на Обединетите нации ''(OCHR)'']] ја изрази својата длабока загриженост за прекумерната употреба на сила од страна на безбедносните сили на [[Гвинеја]] против демонстрантите пред долго одложените претседателски избори. Еден човек беше убиен, а повеќе од 60 други беа повредени кога владините сили употребија оган во обид да ги задушат демонстрациите во главниот град [[Конакри]].

Канцеларијата соопшти дека иако ја уважува тешката задача на властите да се справат со демонстрациите, кои во некои случаи се претворија во насилство, вклучително и фрлање камења. Понатаму, верува дека владините сили извршиле сериозни повреди на правата со неселективно пукање во невооружени цивили, понекогаш и на дистанца од мртва точка; грабежи во приватни домови; и жестоко тепање на млади момчиња кои не даваат никаков отпор. Се чини дека некои од операциите на безбедносните сили се неселективно насочени кон цели области и се направени малку напори за да се направи разлика помеѓу насилните демонстранти и оние кои не учествувале во демонстрациите, велат ''OCHR''. Исто така, потврдено е дека на непознат број луѓе произволно им биле неназначени адвокати, кршејќи го и законот.

=== [[Авганистан]] ===
[[Генерален секретар на Обединетите Нации|Генералниот секретар]] [[Бан Ки Мун]] и Советот за безбедност започнаа остро да го осудуваат самоубиствениот напад врз комплексот на Обединетите нации во западниот авганистански град [[Херат]], каде што се сместени членовите на персоналот на мисијата на ООН во земјата и други агенции. Нема жртви меѓу вработените во ООН, но некои чувари биле ранети, се вели во изјавата на портпаролот на генералниот секретар. Во нападот загинале голем број напаѓачи, а ООН спроведува целосна истрага. Покрај тоа, Мисијата за помош на ООН во Авганистан ''(UNAMA)'' исто така го осуди нападот и истакна дека Организацијата е во земјата за да ги поддржи напорите за враќање на мирот и да обезбеди хуманитарна и развојна помош на луѓето. Сепак, нападот не ги наруши активностите на ООН во Херат.

=== [[Судан]] ===
Обединетите нации се подготвени да го помогнат претстојниот референдум на кој ќе се одлучи дали јужен Судан ќе прогласи независност од најголемата африканска земја, во скорешна изјава на официјален претставник на светската организација, а регистрацијата на гласачите треба да започне за две недели. За време на денот на гласањето, повеќе од 3,000 комплети за регистрација за дистрибуција во јужен Судан и 840 комплети за северот, заедно со книги за регистрација и картички, биле предадени на SSRC и нивното биро во Јуба, јужниот главен град.

== Временска рамка ==

* **1960 година**: Втор бран полицајци се користат во [[Операција во Конго на Обединетите нации (ONUC)|Операцијата во Конго на Обединетите нации]]
* **1964 година**: Е забележан првиот пат кога официјалната полиција се користи во мировните сили на ООН на [[Кипар]]
* **1989 година**: Зголемена е употребата на полицијата на ООН заради крајот на [[Студена војна|Студената војна]].

:: - Полицијата се користи во мировните операции во [[Намибија]], [[Ел Салвадор|Салвадор]] и [[Мозамбик]]

* **1995 година**: Полицијата на ООН е клучна во мисијата на ООН во [[Босна и Херцеговина]].

:: - Призната како централна алатка за помагање на земјите да се опорават од конфликти

* **1999 година**: Полицијата на ООН е распоредена на [[Република Косово|Косово]]
* **2000 година**: 5,840 Полицајци на ООН се во мировни мисии
* **2006 година**: Воспоставен е Постојаниот капацитет
* **2007 година''': FPU составена од еднаков број на жени и мажи е испратена од Индија во Либерија

:: - Офицери се испраќаат и во Дарфур

## Функции
Некои од функциите на полицијата на ООН вклучуваат:

* Привремено спроведување на законот

:: Одговорни за полициско работење и за сите спроведувања на законот. Некои примери се операциите во Косово и Источен Тимор

* Формирани полициски единици

:: Се користат за контрола на толпи и задушување на немири

* Заштита на персоналот на ООН

:: - Работат во тандем со локалното спроведување на законот

## Поврзано

* Интерпол
* Обединети нации
* Одделение за миротворни операции
* Одделение за политика

## Наводи

## Надворешни врски

* Полиција на ООН

Категорија:Функционери на ООН
Категорија:Миротворни операции на Обединетите нации